ఇస్లామాబాద్: పెరుగుతున్న ఆర్థిక ఒత్తిడిని నియంత్రించేందుకు పాకిస్థాన్ సెంట్రల్ బ్యాంకు చేస్తున్న చర్యలు ఏమాత్రం ఫలితాన్ని ఇవ్వడం లేదు. మంగళవారం ఆ దేశ రూపాయి మారకం విలువ అమాంతం పడిపోయింది. ఎంతలా అంటే.. ప్రపంచంలోనే రికార్డు స్థాయికి పతనమైంది. రూపాయి విలువ పతనమవడం వరుసగా ఇది మూడోరోజు. కరాచీలో సాయంత్రం 4:57 గంటల సమయంలో 1.9 శాతానికి పడిపోయి డాలర్కు రూ. 109.5కు చేరుకుంది. శుక్రవారం తర్వాత ప్రపంచవ్యాప్తంగా చూసుకుంటే ఇదే అత్యధిక క్షీణత.రూపాయి క్షీణతపై పాకిస్థాన్ ఆర్థికశాఖ మాజీ కార్యదర్శి వకార్ మసూద్ మాట్లాడుతూ ‘ఇది అసాధారణం’ అని వ్యాఖ్యానించారు. ఆర్థిక పరమైన విషయాలపై ఇప్పుడు దృష్టి సారించాల్సిన అవసరం ఉందని ఆయన పేర్కొన్నారు. విదేశీ మారక ద్రవ్య నిల్వలు పెంచుకునే క్రమంలో పాక్ గత నెలలో 2.5 బిలియన్ డాలర్లు అప్పు చేసింది. అక్టోబరు నాటికి పాక్ వద్ద ఉన్న విదేశీ నిల్వలు 29 శాతం క్షీణించి 12.9 బిలియన్ డాలర్లకు చేరుకున్నాయి.
islamabad: perugutunna aardhika ottidini niyantrinchenduku pakisthan central byaanku chestunna charyalu ematram phalitaanni ivvadam ledu. mangalavaaram aa desha roopaayi maarakam viluva amaantam padipoyindi. entalaa ante.. prapanchamlone rikaardu sthaayiki patanamaindi. roopaayi viluva patanamavadam varusagaa idhi moodoroju. karaacheelo saayantram 4:57 gantala samayamlo 1.9 saataaniki padipoyi daalarku roo. 109.5ku cherukundi. sukravaaram tarvaata prapanchavyaaptamgaa chusukunte ide atyadhika ksheenata.roopaayi ksheenatapai pakisthan aardhikasaakha maji kaaryadarsi wakar masud maatlaadutuu ‘idhi asaadhaaranam’ ani vyaakhyaaninchaaru. aardhika paramaina vishayaalapai ippudu drushti saarinchaalsina avasaram undani aayana perkonnaru. videshee maaraka dravya nilvalu penchukune kramamlo pak gatha nelalo 2.5 billian daalarlu appu chesindi. aktobaru naatiki pak vadda unna videshee nilvalu 29 saatam ksheeninchi 12.9 billian daalarlaku cherukunnayi.